**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**Тел. 03561/7770, GSM:0888587505 email: oik1329@cik.bg**

**ПРОТОКОЛ № 45/13.10.2017 г.**

**от заседание на ОИК гр. Септември**

Днес 13.10.2017 г. в сградата на Община Септември, се проведе заседание на ОИК гр. Септември при следния дневен ред:

1. Произнасяне от ОИК Септември относно предсрочно прекратяване на пълномощията на Пламен Велев Темелков избран за Кмет на Кметство Семчиново.

На заседанието присъстват следните членове на ОИК Септември:

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

1. Владимира Йорданова Бояджийска

2. Павлина Александрова Чеширова

3. Цветелина Спасова Райкова

4. Наталия Иванова Тряскова

5. Наташа Запрянова Шопова

Заседанието се ръководи от председателя на ОИК Септември Мануел Христов Манчев.

След като се констатира наличието на кворум за редовно провеждане на заседанието същото беше открито от председателя в 17:05 часа.

**По точка единствена от дневния ред:**

Членовете на ОИК Септември се запознаха със следните факти и обстоятелства:

Със Сигнал живущи в село Семчиново, Община Септември, Област Пазарджик вх. № на ЦИК МИ – 22 – 14 от 23.08.2017 г. е сезирана Централната избирателна комисия във връзка с предсрочно прекратяване на пълномощията на избран Кмет на Кметство Семчиново на основание чл. 42, ал. 1, т. 10 от ЗМСМА.

Приложени са писмени доказателства Протокол № 423 от 06.07.2017 г. по ВЧНД № 377 от 2017 г. по описа на Апелативен съд, гр. Пловдив и Решение № 111 от 13.07.2017 г. постановено по ЧНД № 493 от 2017 г. по описа на Окръжен Съд гр. Пазарджик.

С Писмо изходящ № МИ 15-314/24.08.2017 г. на Централна избирателна комисия, което е получено с препоръчано писмо на адреса на ОИК Септември на 28.08.2017 г., ОИК Септември е уведомена за получения сигнал.

С Искане вх. № 9400-2551 от 29.08.2017 г. ОИК Септември е изискала информация от общинската администрация гр. Септември, касаеща изпълнението на трудовите задължения на Пламен В. Темелков.

С Писмо № 9400-2551-1 от 29.08.2017 г. от страна на общинската администрация гр. Септември са представени: писмена молба вх. № 00-93-525/22.06.2017 г. от Пламен В. Темелков, Заповед № 931/22.06.2017 г. на Кмета на Община Септември, с която на Пламен Велев Темелков е разрешен платен годишен отпуск за периода от 23.06.2017 г. до 23.08.2017 г. или общо 44 работни дни, Заповед № 1283/22.08.2017 г. на Кмета на Община Септември, с която на Пламен В. Темелков е разрешен неплатен годишен отпуск за периода от 24.08.2017 г. до 06.10.2017 г. или общо за 30 работни дни, Заповед № 2 от 22.06.2017 г. за назначаване на временно изпълняващ длъжността Кмет на Кметство Семчиново.

С Писмо изпратено по електронен път от Председателя на ОИК Септември е уведомена ЦИК, че считано към дата 29.08.2017 г. не са налице предвидените в разпоредбите на чл. 42, ал. 1, т. 10 предпоставки за предсрочно прекратяване на пълномощията на Пламен В. Темелков.

С Писмо изх. № МИ 15-314/1 от 01.09.2017 г. на ЦИК, получено от ОИК Септември на 05.09.2017 г. на общинската избирателна комисия е указано да свика извънредно заседание и да се произнесе с Решение по повод на подадения сигнал от жители на село Семчиново, Община Септември.

С Решение № 213/07.09.2017 г. ОИК Септември приема, че считано към дата 07.09.2017 г. не са налице законовите предпоставки за прекратяване на пълномощията на Пламен Велев Темелков избран за Кмет на Кметство Семчиново. Решението като необжалвано е влязло в законна сила.

На проведеното заседание на 07.09.2017 г. е насрочено извънредно заседание на ОИК Септември на 24.09.2017 г.

С Решение № 214 от 24.09.2017 г., ОИК Септември решава, че не следва да се предприема процедура по чл. 42, ал. 3 от ЗМСМА във връзка с чл. 42, ал. 1, т. 10 от ЗМСМА за предсрочно прекратяване на пълномощията на избран Кмет на Кметство Семчиново и изпращане на уведомление до Пламен Велев Темелков в тази връзка, тъй-като считано към 24.09.2017 г. не са налице законовите предпоставки за това.

Против Решение № 214 от 24.09.2017 г. на ОИК Септември и подадена жалба по реда на чл. 459 от Изборния кодекс. Образувано е административно дело № 773/2017 г. по описа на Административен съд гр. Пазарджик. Постановено е Определение № 1041/12.10.2017 г. по административно дело № 773/2017 г. по описа на Административен съд гр. Пазарджик, с което подадената жалба е оставена без разглеждане и производството по делото е прекратено поради липса на правен интерес.

С Писмо изх. № МИ – 15 – 357/10.10.2017 г. на ЦИК, гр. София, получено на 12.10.2017 г., ОИК Септември е уведомена, че в Централна избирателна комисия е постъпил Сигнал с вх. № МИ – 22 – 14/1 от 10.10.2017 г. на жители на село Семчиново, община Септември, във връзка с продължително неупражняване на правомощията на кмета на с. Семчиново Пламен Велев Темелков.

На основание чл. 57, ал. 1, т. 2 и т. 26 от Изборния Кодекс с Писмо изх. № МИ – 15 – 357/10.10.2017 г. Централната избирателна комисия е дала методически указания във връзка с прилагането на Изборния кодекс и свързаните с него нормативни актове.

Съгласно дадените указания пълномощията на кмета на село Семчиново Пламен Велев Темелков следва да бъдат прекратени предсрочно, тъй-като същият фактически от 29.06.2017 г. до настоящия момент /повече от три месеца/ не изпълнява функциите си на кмет на селото. От 23.06.2017 г. до момента същият е използвал платен и неплатен годишен отпуск. Едновременно с това от 29.06.2017 г. до настоящия момент същият реално изтърпява мярка за неотклонение „задържане под стража”. Съгласно разпоредбата на чл. 42, ал. 1, т. 2 от ЗМСМА пълномощията на кметове се прекратяват предсрочно при трайна фактическа невъзможност да изпълняват задълженията си за повече от шест месеца поради заболяване. От друга страна, съгласно разпоредбата на чл. 42, ал. 1, т. 10 от ЗМСМА пълномощията на кмет се прекратяват предсрочно и при неоснователно отсъствие от работа за повече от един месец. В горецитираните разпоредби законодателят е въвел различни срокове, отчитайки вида на причините за отсъствието от работа и съобразявайки се с тях. Имайки предвид факта, че се прекратяват пълномощията на кмет, който е в невъзможност да изпълнява задълженията си за повече от шест месеца поради заболяване, на още по-голямо основание би следвало да се прекратят пълномощията на кмет, който е във фактическа невъзможност да изпълнява задълженията си, както е в настоящия случай от 23.06.2017 г., независимо от причината. Отделно от това, няма данни след 23.06.2017 г. до настоящия момент кметът на с. Семчиново да е отсъствал от работа по основателни причини. Поради изложеното следва да бъдат прекратени предсрочно пълномощията на Пламен Велев Темелков като кмет на село Семчиново.

Предвид изложеното, след проведеното гласуване, с единодушните гласове на всички присъстващи, и след като взе предвид разпоредбата на чл. 85, ал. 4 от Изборния Кодекс, както и на основание чл. 87 от ИК, във връзка с т. 3.2 от Решение № 2901 – МИ/05.11.2015 г. на ЦИК, във връзка с чл. 42, ал. 1, т. 10 от ЗМСМА, ОИК СЕПТЕМВРИ

**Р Е Ш И:**

**1. ПРЕКРАТЯВА ПРЕДСРОЧНО ПЪЛНОМОЩИЯТА** на **Пламен Велев Темелков** – Кмет на Кметство Семчиново, общ. Септември, обл. Пазарджик, издигнат от ЕДИННА НАРОДНА ПАРТИЯ обявен за избран Кмет на Кметство Семчиново, общ. Септември, обл. Пазарджик на изборите проведени на 25.10.2015 г. с Решение № 168-МИ/26.10.2015 г. на ОИК Септември, считано от 13.10.2017 г.

**2.ОБЕЗСИЛВА** издаденото на **Пламен Велев Темелков**, УДОСТОВЕРЕНИЕ № 29/02.11.2015 г. за избран Кмет на Кметство Семчиново, общ. Септември, обл. Пазарджик (по образец на ЦИК – Приложение № 90 – МИ).

Решението на ОИК Септември подлежи на обжалване пред Административен съд, гр. Пазарджик по реда на чл. 459 от Изборния Кодекс в седемдневен срок от днес.

На основание чл. 42, ал. 5 от ЗМСМА препис от настоящето решение да се изпрати на Централната избирателна комисия и на Председателя на Общински съвет – Септември в тридневен срок от влизането му в сила.

Други въпроси за решаване в настоящето заседание на ОИК Септември не бяха поставени.

След приключването на въпросите от приетия дневен ред и тъй-като не се поставиха други въпроси за обсъждане, заседанието беше закрито в 19:30 часа.

Председател

Мануел Христов Манчев

Зам. председател

Стоян Венциславов Дамянов

Секретар

Ваня Славова Биволарска

Членове

1. Владимира Йорданова Бояджийска

2. Павлина Александрова Чеширова

3. Цветелина Спасова Райкова

4. Наталия Иванова Тряскова

5. Наташа Запрянова Шопова